Document ID: 31989R0644

Title and Content:
***** ΚΑΝΟΝΙΣΜΟΣ (ΕΟΚ) αριθ. 644/89 ΤΗΣ ΕΠΙΤΡΟΠΗΣ της 14ης Μαρτίου 1989 για την τροποποίηση του κανονισμού (ΕΟΚ) αριθ. 2137/88 σχετικά με η θέσπιση μέτρων για τον εφοδιασμό των πορτογαλικών βιομηχανιών ραφιναρίσματος, κατά τη διάρκεια της περιόδου εμπορίας 1988/89, με ακατέργαστη ζάχαρη ζαχαρότευτλων που έχουν συγκομισθεί στην Κοινότητα Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 για την κοινή οργάνωση αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 2306/88 (2), και ιδίως το άρθρο 9 παράγραφος 6 και το άρθρο 39 δεύτερο εδάφιο, τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και της ισοτιμίας που πρέπει να εφαρμόζονται στα πλαίσια της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 1636/87 (4), και ιδίως το άρθρο 12, Εκτιμώντας: ότι η ποσότητα ζάχαρης εκφρασμένη σε λευκή ζάχαρη που λαμβάνεται από ζαχαρότευτλα που συγκομίζονται στην Κοινότητα που μπορεί να τεθεί στη διάθεση των πορτογαλικών βιομηχανιών ραφιναρίσματος είναι ελαφρώς υψηλότερη από ό,τι δείχνει το προσωρινό ισοζύγιο προβλέψεων· ότι πρέπει συνεπώς να προσαρμοστεί η ποσότητα για την οποία μπορούν να δοθούν κοινοτικές ενισχύσεις κατ' αποκοπή στη μεταφορά και στο ραφινάρισμα στην Πορτογαλία· ότι η Επιτροπή Διαχειρίσεως Ζάχαρης δεν διατύπωσε γνώμη στην προθεσμία που τέθηκε από τον πρόεδρό της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 1 του κανονισμού (ΕΟΚ) αριθ. 2137/88 της Επιτροπής (5), ο όρος «20 000 τόνοι» αντικαθίσταται από τον όρο «20 400 τόνοι». Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιουλίου 1988. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 14 Μαρτίου 1989.

Classification Labels:
671
588

Label Descriptions:
{"671": "Εφοδιασμός", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 5283
122
2106
4590
4314
912
2200
4416
2292

EuroVoc IDs (Expanded): 5283
122
2106
4590
4314
912
2200
4416
2292

Dataset Source: meu

Split: train